Homer [homêr] (: Hómēros - "talec"), antični grški pesnik, najverjetneje živel v 8. stoletju pr. n. št. v Mali Aziji. Je legendaren avtor "Iliade" in "Odiseje", dveh epskih pesnitev, ki veljata za pomembnejši v starogrški literaturi. "Iliada" se dogaja med trojansko vojno, med deset letnim obleganjem Troje s strani grških kraljestev. Osredotoča se predvsem na spor med kraljem Agamemnomom in bojevnikom Ahilom v zadnjih tednih vojne. "Odiseja" pa se osredotoča na deset letno potovanje domov kralja Itake, Odiseja, po padcu Troje. Homerjeva dela imajo osrednjo vlogo v antični literaturi. Zanj je najbolj znano, da je bil slep pevec, in da prihaja iz Jonije, regije iz osrednje obalne Anatolije v današnji Turčiji.